'n SARIE.com-uitrusting vir Kate!
JY LEES NOU 'n SARIE.com-uitrusting vir Kate!
Met die opwinding van Koningin Elizabeth se diamant-jubileum nog vars in die geheue, het ons 'n paar dae gelede 'n wedstryd met dié tema aangekondig. Die missie? Stel vir Kate, vrou van Prins William, 'n uitrusting saam uit ons winkel op sarie.com! En hier's die wenner se keuse!
Denise Simons van Steenberg is die wenner met haar keuse van die Holly-rok (R595) van Colleen Eitzen.
Om die prentjie te voltooi, stel SARIE-moderedakteur Amaria Carstens die blou Lizelle-hofskoen voor,'n klassieke styl van Sam Star (R750). Kate is juis bekend vir haar klassieke skoenkeuses en 'n hak beklemtoon haar pragtige lenige bene.
Kate is bekend daarvoor dat sy dieselfde items weer en weer dra, maar dit regkry om nuwe lewe daaraan te gee deur met ander items en bykomstighede te meng en pas. Só is die klassieke Manhattan-oorbelle (R320) van Yewa ook die perfekte bykomstigheid om dit mee te doen.
En die swart elkedag-handsak (R350) van Intershu sal haar maklik van een geleentheid na 'n ander op dieselfde dag neem.
WAT WEN DENISE?
Denise wen 25% afslag op haar volgende aankoop op sarie.com. Hou sarie.com dop om uit te vind wie julle volgende keer moet aantrek . . .